ఎలా ఉండేవి..ఇలా మారాయి
Published : 30 Nov 2021 03:21 IST
మరుగున పడిన కట్టడాలకు కొత్త మెరుగులు
బ్యాచ్‌లర్‌ క్వార్టర్స్‌ ముందు
ఈనాడు డిజిటల్‌, హైదరాబాద్‌: మట్టిలో కూరుకుపోయిన ఒక్కో మెట్ల బావిని తవ్వుతుంటే ఒక్కో అద్భుతం కనిపిస్తోంది.. నాటి దర్వాజాల బూజు దులుపుతుంటే గత వైభవం మైమరిపిస్తోంది.. కాలగర్భంలో కలిసిపోతున్న గడియారం స్తంభాలకు మెరుగులద్దితే అప్పటి నిర్మాణ నైపుణ్యాలు బయటపడుతున్నాయి. ఇలా ఎన్నో పురాతన కట్టడాలు ఈ నాలుగు వందల ఏళ్ల నగరంలో ఉన్నాయి. నగరీకరణతో కొత్త నిర్మాణాలతో మరుగున పడిన వీటి వైభవానికి మెరుగులద్దుతున్నాయి ప్రభుత్వ, స్వచ్ఛంద సంస్థలు. నెటిజన్లు ట్వీట్‌ చేయగానే స్పందిస్తున్న అధికారులు ప్రత్యేక ప్రణాళికతో వీటికి కొత్త రూపునిస్తున్నారు.
బ్యాచ్‌లర్‌ క్వార్టర్స్‌ తర్వాత
బావులు.. గడియారాలు.. దర్వాజాలు: నిజాం ఏలుబడిలో నిర్మించిన మెట్లబావులు ఆయాప్రాంతాల దాహార్తిని తీర్చేవి. గచ్చిబౌలి, రేతిబౌలి, పిరాన్‌బౌలి.. ఇలా ఎన్నో ప్రాంతాలకు వాటి నుంచే పేరొచ్చింది. పురపాలకశాఖ ప్రత్యేక ప్రధాన కార్యదర్శి అర్వింద్‌కుమార్‌ ప్రత్యేక శ్రద్ధతో ఈ రెండేళ్లలో దాదాపు 40 మెట్లబావుల్ని గుర్తించి.. చూడ చక్కగా తీర్చిదిద్దారు. నిజాం కాలంలో నగరం చుట్టూరా పదుల సంఖ్యలో దర్వాజాలు నిర్మించారు. చార్మినార్‌ చుట్టూ ఉండే చార్‌ కమాన్‌కి ప్రత్యేక విశిష్టత ఉంది. వీటి చుట్టూ ఏర్పడ్డ ఆక్రమణలు తొలగించి రంగులద్దుతున్నారు అధికారులు. దీంతోపాటు సికింద్రాబాద్‌ క్లాక్‌ టవర్‌, శాలిబండ క్లాక్‌ టవర్‌లకు మెరుగులద్దారు. మొజంజాహి మార్కెట్‌ సమీపంలో 1940లో నగరంలో నిర్మించిన తొలి కాంక్రీటు కట్టడం బ్యాచ్‌లర్‌ క్వార్టర్స్‌కు రూ.కోటి ఖర్చుతో కొత్త రూపునిచ్చారు.
ela undevi..ilaa marai
Published : 30 Nov 2021 03:21 IST
maruguna padina kattadaalaku kotta merugulu
bathelarky quarterse mundu
eenaadu dijitalli, hyderabade: mattilo kuurukupooyina okko metla bavini tavvutunte okko adbhutam kanipistondi.. naati darwajala booju duluputunte gatha vaibhavam maimaripistondi.. kaalagarbhamlo kalisipotunna gadiyaram stambhaalaku meruguladdite appati nirmaana naipunyaalu bayatapadutunnaayi. ilaa enno puraatana kattadaalu ee naalugu vandala ella nagaramlo unnaayi. nagareekaranatho kotta nirmaanaalatoe maruguna padina veeti vaibhavaaniki meruguladdutunnaayi prabhutva, swachchanda samsthalu. netijanlu tweete cheyagaane spandistunna adhikaarulu pratyeka pranaalikatoe veetiki kotta roopunistunnaaru.
bathelarky quarterse tarvaata
baavulu.. gadiyaralu.. darvaajaalu: nijam elubadilo nirminchina metlabavulu aayaapraantaala daahaartini teerchevi. gachibouli, rethibouli, piranmbouli.. ilaa enno praantaalaku vaati nunche perochindi. purapaalakasaakha pratyeka pradhaana kaaryadarsi arvindikumarsam pratyeka shraddhatho ee rendellalo daadaapu 40 metlabavulni gurtinchi.. chuda chakkaga teerchididdaaru. nijam kaalamlo nagaram chuttura padula sankhyalo darvaajaalu nirminchaaru. charminerse chuttu unde chare kamaneki pratyeka vishishtata undi. veeti chuttu erpadda aakramanalu tolaginchi ranguladdutunnaaru adhikaarulu. deenthopaatu sikindrabadsam clacke taveri, salibanda clacke tavarelaku meruguladdaaru. mojanjahi marchete sameepamlo 1940loo nagaramlo nirminchina toli concreetu kattadam bathelarky quarterseaku roo.koti kharchuto kotta roopunicchaaru.